**saistošie noteikumi**

Limbažos

2021.gada 28.oktobrī Nr.15

**APSTIPRINĀTI**

ar Limbažu novada domes

28.10.2021. sēdes lēmumu Nr.403

(protokols Nr.8, 49.§)

*PRECIZĒTI*

*ar Limbažu novada domes*

*25.11.2021. sēdes lēmumu Nr.567*

*(protokols Nr.10, 60.§)*

*GROZĪJUMI izdarīti ar*

*Limbažu novada pašvaldības domes 24.11.2022. saistošajiem noteikumiem Nr.51 un*

*Limbažu novada pašvaldības domes 27.07.2023. saistošajiem noteikumiem Nr.11*

**Par maznodrošinātas mājsaimniecības ienākumu sliekšņa noteikšanu**

**Limbažu novadā**

*Izdoti saskaņā ar*

*Sociālo pakalpojumu un sociālās palīdzī**bas likuma*

*33.panta ceturto daļu*

**I. Vispārīgie jautājumi**

1. Saistošie noteikumi nosaka ienākumu slieksni pirmajai vai vienīgajai personai mājsaimniecībā un ienākumu slieksni pārējām personām mājsaimniecībā, kas tiek atzīta par maznodrošinātu un kuras deklarētā dzīvesvieta ir Limbažu novada administratīvā teritorija.
2. Maznodrošinātas mājsaimniecības ienākumu sliekšņa noteikšanu, tajā skaitā ienākumu un materiālā stāvokļa izvērtēšanu mājsaimniecībām veic Limbažu novada sociālais dienests (turpmāk – sociālais dienests) Latvijas Republikas normatīvajos aktos noteiktajā kārtībā.

**II. Ienākumu un materiālā stāvokļa līmenis, kuru nepārsniedzot mājsaimniecība atzīstama par maznodrošinātu**

1. Limbažu novadā Maznodrošinātas mājsaimniecības ienākumu slieksnis ir 70 % no Centrālās Statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī jeb 439,00 *euro* pirmajai vai vienīgajai personai mājsaimniecībā un tiek piemērots koeficients 0,7 jeb 307,00 *euro* pārējām personām mājsaimniecībā.

*(grozījumi izdarīti ar Limbažu novada pašvaldības domes 24.11.2022. saistošajiem noteikumiem Nr.51 un Limbažu novada pašvaldības domes 27.07.2023. saistošajiem noteikumiem Nr.11)*

1. Atbilstību maznodrošinātas mājsaimniecības statusam izvērtē pamatojoties analoģiski trūcīgās mājsaimniecības statusa noteikšanas kritērijiem saskaņā ar spēkā esošo normatīvo aktu nosacījumiem, ņemot vērā Sociālo pakalpojumu un sociālās palīdzības likuma 36.panta pirmās daļas nosacījumus.

**III. Ienākumu un materiālā stāvokļa deklarēšana un novērtēšana**

1. Lai novērtētu ienākumus un materiālo stāvokli, viena no mājsaimniecības personām Sociālajā dienestā iesniedz dokumentus, kas noteikti 2020. gada 17. decembra Ministru kabineta noteikumu Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” 2.punktā.

**IV. Noslēguma jautājumi**

1. Atzīt par spēku zaudējušiem 2021.gada 20.janvāra saistošos noteikumus Nr.1 “Par maznodrošinātas mājsaimniecības ienākumu sliekšņa noteikšanu Salacgrīvas novadā”.
2. Atzīt par spēku zaudējušiem 2017. gada 26. oktobra saistošo noteikumus Nr.31 “Par sociālās palīdzības sniegšanu Limbažu novadā”.
3. Atzīt par spēku zaudējušiem 2021. gada 29. aprīļa saistošos noteikumus Nr.6 “Par maznodrošinātas mājsaimniecības ienākumu slieksni Alojas novadā”.

Limbažu novada pašvaldības

Domes priekšsēdētājs /paraksts/ D.Straubergs